पिछले साल ...
नरक के समान था।
(हंसी)
मैं पहली दफा नाइजीरियन "जोलोफ" खा रहा था।
(हँसी)
वास्तव में, गंभीरता सहित,
मैं बेहद व्यक्तिगत अशांति से गुज़र रहा था।
भारी तनाव का सामना करते हुए,
मुझे मानसिक व्यग्रता झेलनी पड़ी।
किसी-किसी दिन मैं काम नहीं कर पाता था।
बाकी के दिन,
मैं केवलअपने बिस्तर में पड़े रोना चाहता था।
मेरे डॉक्टर ने पूछा कि क्या मैं मानसिक चिकित्सक से
मेरे तनाव और चिंता के बारे में बात करना चाहूँगा।
मानसिक स्वास्थ्य?
मैं शांत हो गया और विरोध में अपना सिर हिला दिया।
मुझे शर्मिंदगी का एक गहरा एहसास हुआ।
मुझे कलंक का भार महसूस हुआ।
मेरा एक प्यारा, सहायक परिवार है
और अविश्वसनीय वफादार दोस्त भी,
फिर भी मैं अपने दर्द के एहसास के बारे में
किसी से बात करने का विचार नहीं कर सकता था
मुझे अफ्रीकी मर्दानगी की कठोर वास्तुकला
से घुटन महसूस होने लगी।
"लोगों के पास वास्तविक समस्याएँ हैं, सांगु।
अपने आप से आगे बढ़ो!"
पहली बार जब मैंने "मानसिक स्वास्थ्य" सुना था,
मैं घाना से न्यू जर्सी स्थित पेडी स्कूल में नया
आकर बसा एक बोर्डिंग स्कूल छात्र था।
मैंने एक ही महीने में सात प्रियजनों को
खोने का क्रूर अनुभव किया था।
स्कूल की नर्स,
मेरे उस अनुभव को लेकर चिंतित -- भगवान उसकी आत्मा को सुखी रखे --
उसने मेरे मानसिक स्वास्थ्य के बारे में पूछा।
"क्या यह पागल है?" मैंने सोचा।
क्या इसे नहीं पता कि मैं एक अफरीकी अादमी हूँ?
(हँसी)
"थिंग्स फ़ॉल अपार्ट" में ओकोंकवो की तरह
हम अफरीकी पुरुष न तो हमारी भावनाओं को संसाधित और न ही व्यक्त करते हैं।
हम अपनी समस्याओं से निपटते हैं।
(तालियाँ)
हम अपनी समस्याओं से निपटते हैं।
मैंने अपने भाई को बुलाया और "ओयइबो" लोगों के बारे में हँसे -- गोरे लोग --
और उनकी अजीब बीमारियाँ --
डिप्रेशन, ए डी डी और वह "अजीब चीजें"।
पश्चिम अफ्रीका में बड़े होते हुए,
जब लोग मानसिक शब्द का प्रयोग करते थे दिमाग में एक पागल आदमी आता था
जो गंदे, उलझे बालों के साथ,
सड़कों पर आधा नग्न अनाड़ी घूम रहा हो।
हम सब इस आदमी को जानते हैं।
हमारे माता-पिता ने उसके बारे में हमें चेतावनी दी थी।
"माँ, माँ, यह पागल क्यों है?"
"ड्रग!
अगर तुमने ड्रग की तरफ देखा भी, तुम इसके जैसे बन जाओगे।
( हँसी)
निमोनिया से पीड़ित हो जाओ,
और तुम्हारी माँ तुम्हें नज़दीकी हस्पताल में
चिकित्सा उपचार के लिए ले जाएगी।
लेकिन डिप्रेशन घोषित करने की हिम्मत करो,
और आपका स्थानीय पादरी राक्षसों को बाहर निकाल रहा होगा
और अापके गांव में चुड़ैलों को दोष दे रहा होगा।
वर्ल्ड हेल्थ ऑरगनाइज़ेशन के अनुसार,
मानसिक स्वास्थ्य जीवन के सामान्य तनाव से
निपटने में सक्षम होने के बारे में है;
उत्पादकता और फलस्वरूप कार्य करने के लिए;
अपने समुदाय में योगदान करने में सक्षम होने के लिए।
मानसिक स्वास्थ्य में हमारे भावनात्मक, मनोवैज्ञानिक और सामाजिक कल्याण शामिल हैं।
विश्व स्तर पर, 75 प्रतिशत मानसिक बीमारी के मामले
कम-आय वाले देशों में पाए जा सकते हैं।
फिर भी अधिकतर अफरीकी सरकारें
मानसिक स्वास्थ्य में अपने हेल्थ केयर बजट में से एक प्रतिशत से भी कम
निवेश करती हैं।
इससे भी बदतर,
हमारे पास अफरीका में मनोचिकित्सकों की एक गंभीर कमी है।
उदाहरण के तौर पर, नाइजीरिया में २०० का अनुमान है --
लगभग २०० मिलियन के देश में।
कुल अफरीका में,
हमारे ९० प्रतिशत लोगों को इलाज की कमी होती है।
नतीजतन,
कलंक से खामोश,
हम एकांत में पीड़ित होते हैं।
अफ्रीकी होने के नाते हम अक्सर मानसिक स्वास्थ्य को जवाब देते हैं दूरी,
अज्ञान,
अपराध,
भय
और क्रोध के साथ।
अरबोलीडा-फ्लोरेज़ द्वारा किए गए एक अध्ययन में,
जो सीधे पूछती है, "मानसिक बीमारी का कारण क्या है?"
३४ प्रतिशत नाइजीरियाई उत्तरदाताओं ने नशीली दवाओं के दुरुपयोग का हवाला दिया;
१९ प्रतिशत ने कहा कि परमात्मा का क्रोध और परमेश्वर की इच्छा --
(हँसी)
१२ प्रतिशत ने,
जादू टोना और आध्यात्मिक अधिकार।
लेकिन कुछ ने मानसिक बीमारी के अन्य ज्ञात कारणों का हवाला दिया,
जैसे, आनुवंशिकी,
सामाजिक आर्थिक स्थिति,
युद्ध,
संघर्ष,
किसी प्रियजन का खोना।
मानसिक बीमारी के खिलाफ कलंक
का परिणाम अक्सर पीड़ितों का निष्कासन अौर पिशाच बनना होता है।
फोटोजर्नलिस्ट रॉबिन हम्मोंड ने इनमें से कुछ दुर्व्यवहारों को ...
युगांडा में,
सोमालिया में, और
यहाँ नाजीरिया में, प्रलेखित किया है।
मेरे लिए,
कलंक व्यक्तिगत है।
२००९ में,
रात के बीच में मुझे एक उन्मत्त कॉल मिला।
दुनिया में मेरे सबसे अच्छे दोस्त --
एक शानदार, दार्शनिक, आकर्षक, हिप जवान आदमी -
का स्किज़ोफ्रेनिया से निदान किया गया था।
मैंने कुछ दोस्तों को, जिनके साथ हम बड़े हुए थे, पीछे हटते हुए देखा।
मैंने हँसी को सुना।
मैंने फुसफुसाहट को सुना।
"क्या आपने सुना वह पागल हो गया है?"
(क्रू अंग्रेजी) "वह पागल हो गया है!"
उसकी हालत के बारे में अपमानजनक, नीचा दिखाने वाली टिप्पणी --
शब्द जो हम कभी नहीं कहेंगे किसी कैंसर पीड़ित के लिए
या किसी मलेरिया वाले के बारे में।
किसी तरह, जब मानसिक बीमारी की बात आती है,
तो हमारी अज्ञानता सभी सहानुभूति को छोड़ देती है।
मैं उसके पक्ष में खड़ा था जैसे कि उसके समुदाय ने उसे अलग कर दिया था,
लेकिन हमारा प्यार कभी नहीं डगमगाया।
वास्तव में, मैं मानसिक स्वास्थ्य के बारे में भावुक हो गया।
उसकी दुर्दशा से प्रेरित होकर,
मैंने अपने कॉलेज में मानसिक स्वास्थ्य विशेष रुचि पूर्व
छात्र समूह खोजा।
और स्नातक विद्यालय में एक निवासी शिक्षक के रूप में मेरे कार्यकाल के दौरान,
मैंने कई स्नातकों का उनकी मानसिक स्वास्थ्य चुनौतियों के साथ समर्थन किया।
मैंने अफ्रीकी छात्रों को संघर्ष करते
और किसी से बात करने में असमर्थ देखा।
इस ज्ञान के साथ भी और उनकी अनकही कहानियों के साथ,
मैंने, बदले में, संघर्ष किया,
और किसी से बात नहीं कर सका जब मैंने अपनी चिंता का सामना किया,
इतना गहरा है हमारा पागल होने का डर।
हम सब का --
खासकर के हम अफरीकियों का --
जानना जरूरी है कि हमारे मानसिक संघर्ष हमारी वीरता से कम नहीं होते,
और न ही हमारा आघात हमारी ताकत को कलंकित करता है।
हमें मानसिक स्वास्थ्य को शारीरिक स्वास्थ्य की तरह महत्वपूर्ण देखने की ज़रूरत है।
हमें चुप्पी में पीड़ा सहने को रोकने की जरूरत है।
हमें रोगों को बदनाम करना और
पीड़ितों को परेशान करना बंद करना होगा।
अपने दोस्तों से बात करें।
अपने प्रियजनों से बात करें।
स्वास्थ्य पेशेवरों से बात करें।
अरक्षित रहें।
ऐसा इस विश्वास के साथ करें
कि आप अकेले नहीं हैं।
अगर तुम संघर्ष कर रहे हो तो बोलो।
हम कैसा महसूस करते हैं इसके बारे में ईमानदार होना
हमें कमजोर नहीं बनाता;
यह हमें इंसान बनाता है।
यह मानसिक बीमारी से जुड़े कलंक को समाप्त करने का समय है।
तो अगली बार जब आप "मानसिक" सुनें,
तो सिर्फ उस पागल के बारे में न सोचें।
मेरे बारे में सोचें।
(तालियाँ)
धन्यवाद।
(तालियाँ)